Banyak kita baca di dada akhbar tentang keluh kesah yang dialami oleh ramai pembeli rumah subsale. Bahagian pinjaman serta urusan pembayaran sudah diuruskan, tetapi timbul pula permasalahan tentang kesulitan penukaran nama pemilik daripada pemilik lama kepada yang baharu.

Isu ini telah dikupas oleh Timbalan Presiden Persatuan Guaman Hartanah Malaysia (HartaGuam), En Salkukhairi Abd Shukor. Ikuti perkongsiannya agar pemilik kediaman di luar sana dapat pencerahan secara lengkap bagaimana untuk menguruskan pindahmilik nama hartanah.

1. Biasa berlaku, sesuatu hartanah yang dibeli kadang-kadang tidak dapat dipindah milik kepada nama pembeli.

Perkara ini mungkin disebabkan oleh:

i. Terdapat syarat tersirat daripada pihak berkuasa negeri yang menghalang ianya dipindahmilik dalam tempoh-tempoh tertentu misalnya 5 tahun atau 10 tahun (contoh : tanah yang baru diberi milik oleh kerajaan negeri, tanah kurnia, perumahan PR1MA dan lain-lain),

ii. Tidak mendapat kelulusan kebenaran pindah milik (consent) daripada kerajaan negeri atas sebab-sebab tertentu (contoh : belum cukup tempoh tertentu, jual daripada Melayu kepada bukan Melayu dan lain-lain),

iii. Terdapat sekatan undang-undang yang menghalang pindah milik ke atas bahagian yang tidak boleh dipecah bahagi (contoh: beli sebahagian tanah geran kongsi),

iv. Terdapat sekatan undang-undang yang menghalang pindah milik sesuatu tanah dilakukan (contoh : beli tanah yang tertakluk kepada Akta GSA seperti tanah FELDA dan sebagainya)

2. Sekiranya anda menghadapi masalah di atas, apakah solusi alternatif yang boleh dilakukan untuk melindungi hak dan kepentingan anda sebagai pembeli?

Antara solusi alternatif yang boleh dilakukan adalah :

i. Lantik peguam hartanah yang berpengalaman,

ii. Peguam hartanah akan sediakan Surat Wakil Kuasa Penuh (Full PA), di mana melalui Full PA tersebut tuan tanah memberikan kuasa penuh kepada pembeli untuk menguruskan dan melakukan segala apa yang perlu berkaitan tanah tersebut seolah-olah pembeli adalah pemilik kepada hartanah tersebut, dengan syarat pembeli hendaklah menjelaskan keseluruhan harga jual beli kepada tuan tanah melalui peguam selaku stakeholder.

iii. Peguam akan daftar PA di Mahkamah Tinggi dan Pejabat Tanah.

iv. Jika perlu dan bersesuaian, peguam juga akan sediakan dokumen-dokumen tambahan seperti Perjanjian Tambahan, Surat Ikatan Amanah dan lain-lain,

v. Melalui peguam yang dilantik, pembeli akan masukkan kaveat persendirian ke atas hartanah tersebut untuk melindungi hak dan kepentingannya.

Walau bagaimanapun, solusi alternatif yang saya nyatakan di atas hanyalah secara umum sahaja. Anda dinasihatkan untuk mendapatkan proper legal advice daripada Peguam hartanah anda kerana setiap kes mungkin berbeza antara satu sama lain.

Cuma PERLU DIINGATKAN, solusi alternatif di atas hanyalah BERSIFAT SEMENTARA SAHAJA sehingga urusan pindahmilik dilakukan.

Perlu juga diingatkan, selagi belum dipindahmilik kepada nama anda, anda masih TETAP BERHADAPAN DENGAN RISIKO. Ini kerana Kanun Tanah Negara hanya mengiktiraf pendaftaran pindah milik sebagai bukti yang tidak boleh disangkal terhadap hak pemilikan sesuatu hartanah. Jadi nak tak nak, perlu juga diusahakan agar ianya di pindah milik kepada nama anda.

Sekian, terima kasih.

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)

Pintu rumah yang ada di rumah sekarang ini, tidak cukup selamat lagi untuk melindungi anda dan rumah anda. Kerana, pintu ini senang untuk dipecah atau godam pintu tersebut. Oleh sebab itu, dengan adanya grill, ia akan mencegah jenayah pecah masuk rumah. Jadi, jika anda ingin memasang grill di rumah, apakah jenis grill yang akan anda pasang? Tidak tahu? Mari sini saya memperkenalkan 4 jenis grill yang bagus.

BESI BIASA

Reka bentuknya sangat ringkas, ringan dan juga ia murah. Grill ini amat diminati oleh orang Malaysia kerana ia sangat murah dengan hanya RM 11 psf sahaja. Akan tetapi grill ini perlu di cat perlindungan setiap 2 atau 3 tahun sekali untuk melindunginya dari berkarat.

LOGAM TEMPA

Anda seorang yang berseni? Ataupun suka kan seni? Grill jenis logam tempa ini amat sesuai dengan orang seperti ini kerana grill ini boleh ditempa pelbagai bentuk dan corak mengikut kehendak kita. Malahan, ia juga besi yang mudah untuk dibentuk. Jadi, sesuai sangatlah itu. Grill ini ada dua jenis, Solid dan Hollow atau kedua-duanya bercampur yang menampakkan grill ini ringkas tapi masih elegan. Walaupun ciri-cirinya sama dengan Mild Steel, ia mempunyai harga lebih mahal, RM21 psf, kerana kualiti dan kedayatahanannya yang padu mengikut saiz, ketebalan, dan reka bentuk.

ALUMINIUM

Ramai individu memilih grill logam atas sebab estetik dan bukannya keselamatan. Sebabnya ialah ia mempunyai penarafan ketahanan yang rendah. Tetapi apa yang menarik ialah ia tidak mudah berkarat dan terdapat dalam pelbagai warna. Akibatnya, perbelanjaan penyelenggaraan dapat dikurangkan kerana tidak perlu menggunakan salutan atau cat pelindung secara berkala. Ia mungkin mengaburkan sinaran matahari namun ringan dan mudah dipotong. Mungkin itulah sebabnya ia lebih mahal daripada besi konvensional.

KELULI TAHAN KARAT

Ia kuat dan berdaya tahan sesuai untuk anda yang mementingkan keselamatan. Jangan menutup mata; walaupun sukar, ia mudah dibentuk! Bahan seperti titanium, nikel, dan molibdenum menguatkannya supaya ia tidak terhakis dan kekal utuh dalam keadaan panas atau sejuk. harga? Kualiti mesti dipadankan! Lebih kurang RM30 sekaki persegi. Selain itu, ia tidak perlu menambah atau menyesuaikan warna cat kerana ia hanya terdapat dalam warna silver.

Kesimpulannya, setiap grill ada keistimewaan dan kelemahannya. Jadi, yang mana kegemaran anda?

Sumber: PropertyGuru

Rumah siling tinggi boleh buat loteng, guna setiap ruang sebaik mungkin. Bagi mereka yang memiliki rumah dengan siling yang tinggi dan luas, anda boleh memanfaatkan ruang tersebut dengan membina loteng.

“Menjawab isu siling tinggi..rumah saya teres setingkat 4 bilik 2 bilik air berkeluasan 20×70
Binaan rumah 20×50. 2 bilik siling tinggi ukuran 14 atau 15 kaki. Saya buat loteng pada tahun 2021.

“Tangki air suami ubah dari kedudukan tengah ke bucu. Ruang tengah kami letak rumput karpet, jadikan ruang menonton wayang malam minggu. Tambah atap sikit. Semua suami diy sendiri sahaja. Ruang tangki dibahagian tepi kami buat stor. Jadi dari 4 bilik asal, jadi 7 bilik (2 tambahan loteng + 1 ruang tangki air).”

Berikut dikongsikan gambar-gambar proses sebelum dan selepas loteng dibuat.

Rumah mahal sangat! Kami baru saja berkahwin dan ingin memiliki rumah sendiri. Apa yang patut kami lakukan untuk pembelian rumah pertama ini?
Ini panduan yang dikongsikan oleh Dr. Azizul Azli Ahmad,

Panduan ini asas sahaja,moga membantu yang nak beli rumah pertama bertambah kacak jelita.
1. Modal membeli rumah pertama antara 15%-16% dari harga rumah yang nak dibeli
(10% deposit + 3% S&P + 2.5% pinjaman + 0.25% penilaian)

2. Asasnya 90% pinjaman untuk rumah pertama, tetapi ada bank yang tawarkan hingga 95%, 100% dan 105% bergantung pakej yang mereka tawarkan.
(ada skim rumah pertama yang BSN dan BR tawarkan 100%)

3. Deposit 10% boleh datangnya dari KWSP anda, boleh berunding dengan tuan rumah untuk tempoh menunggu.

4. Bawak ‘pay slip’ kemana mana bank berhampiran mintak dia hitung kelayakan gaji kita. Berapa harga rumah yang kita layak beli.

5. Buat sedikit kajian, pastikan hartanah yang kita beli ada potensi seperti dekat kemudahan awam dan fasiliti awam yang baik.

6. Buat lawatan dua waktu, sekali siang sekali malam. Jika padat dengan orang, ada potensi untuk disewakan jika kita nak sedikit keuntungan.
(Jangan padat dengan Nepal atau Bangla, nanti sukar kita nak tinggalkan)

7. Cari rumah yang sesuai dengan margin gaji kita, jangan beli yang terlampau mahal.
 (Gaji Tahunan x 5.5 = Harga Rumah Kita)

8. Jangan mudah jatuh cinta dengan satu hartanah, lihat 100 hartanah, lawat 10 dan belinya 1.
Berusahalah Anak Muda, kita bukan kerabat diraja. Kita rakyat jelata yang kena usaha untuk dapat rumah pertama.

Kredit FB : Azizul Azli Ahmad


DIY Sendiri “Table Top” Menggunakan Cat Epoxy, Lebih Cantik Dari Jubin

Sebelum ni, kita dengar cat epoxy digunakan untuk kemasan pada lantai. Tapi sebenarnya bukan itu sahaja. Ia juga sesuai digunakan sebagai kemasan table top seperti yang dikongsikan oleh Liana Zulzaiziqzaim. Teknik ini bukanlah sesuatu yang baru, namun kurang menjadi pilihan di Malaysia.

Buat nacam ni lebih jimat. Tak payah pakai mozek dah

Assalamualaikum, Saya nak kongsi DIY table top yang suami buat. 50% rumah ni suami yang buat sendiri. Sebab itu, makan bertahun untuk sempurnakan.

Table top i suami guna cat epoxy dan ia merupakan percubaan kali pertama. Mula-mula saya tak setuju sebab takut tak menjadi. Tapi bila dah siap, nampak cantik pula. Suami saya kerja kontraktor wiring dan pasang jubin.

Pada mulanya nak buat table top warna hitam. Tapi, penjual tersalah hantar warna silver. Berikut, cara-caranya

1. Campurkan bahan undercoat
2. Cat rata lapisan undercoat
3. Bancuhkan pula lapisan epoxy mengikut arahan yang tertera pada label cat. Lepas bancuh, tuangkan atas table top. Pastikan guna berus dan perkakas yang dikhaskan untuk cat epoxy
4. Jika ada permukaan yang berbuih, gunakan pemetik api untuk hilangkan
5. Lepas selesai sapu, biarkan permukaan epoxy tanpa sentuhan atau sebarang beban selama seminggu

Menaiktaraf sesebuah kediaman memerlukan kesabaran kerana ia membabitkan ramai pihak dan akan mengambil masa yang panjang. Tetapi jika anda sudah tahu langkah yang perlu diambil dari A hingga Z, sudah tentu lebih mudah dan lancar.

Melalui perkongsian arkitek bertauliah, Ar.Azizul Azwar ini, pemilik dapat menyemak proses yang perlu dilalui serta beberapa tip bagi memastikan anda tiak menaggung kerugian ketika melakukan ubahsuai.

BOLEH KE NAK TAMBAH TINGKAT BARU KAT ATAS?

“I ingat nak tambah tinggi rumah 2 tingkat jadi 3 tingkat. Boleh ke?”

Pagi-lagi dapat text dari Klien lama kawe. Alhamdulillah ade orang yang nak berbelanja ubahsuai rumah di zaman Covid nih.

Antara keghairahan Pemilik rumah yang ingin mengubahsuai rumah ni antaranya, tambah luas dapur, sambung bilik tidur, tambah ruang famili dan macam-macam lagi.

Dalam banyak-banyak ubahsuai tambahan, kawe paling seram bila Pemilik rumah nak tambah tingkat. Maknanya rumah 1 tingkat, tapi nak jadikan 2 atau 3 tingkat.
Bertambah seram bila rumah asal ni dah berumur lebih 20 tahun, yang pelan asal mungkin dah takde dalam mana-mana simpanan.

Jadi sebelum Pemilik nak ubahsuai tambahan tingkat nih, kawe suggest Pemilik untuk teliti beberapa perkara terlebih dahulu:
1) Semak Dengan PBT;
2) Berapa Bajet;
3) Lantik Arkitek dan Engineer;
4) Lantik Kontraktor Berpengalaman;
5) Bincang Dengan Jiran.

SEMAK DENGAN PBT
Sebelum duk dengki dengan jiran renovate rumah tambah tingkat, semak dulu dengan PBT niat kita ni. Sebab tak semua PBT benarkan pertambahan nih.
Ada PBT pulak benarkan, tapi hingga beberapa aras sahaja.
Nak semak ni tak susah pun. Call je hotline PBT, then bagitau nak bercakap dengan Jabatan Bangunan.

Tak tahu nak cakap apa? Ni saya bagtau:
“Salam sejahtera. Ni Jabatan Bangunan ye? Saya En X, ada rumah teres 2 tingkat kat Taman M, Daerah N. Boleh tahu jika saya boleh tambah jadi 3 tingkat?”
Mudah je kan?

Senang jika dah confirmkan sendiri ni. Tak buang duit bayar deposit Arkitek, tapi bile check tak boleh buat

Semakan kawe di beberapa PBT adalah seperti berikut:
a) Majlis Bandaraya Seremban – Tak Boleh
b) Majlis Perbandaran Dungun – Boleh
c) Majlis Perbandaran Hang Tuah Jaya – Tak Boleh
d) DBKL – Boleh
e) Majlis Perbandaran Kuala Terengganu – Boleh
f) Majlis Perbandaran Ampang Jaya – Boleh

BERAPA BAJET
Untuk tambah aras baru nih, biasanya harga sekaki lebih mahal daripada buat rumah ‘from zero’.

Ni sebab kontraktor banyak kene consider:
1) Protective works – taknak habuk kacau sekeliling
2) temporary structure works – nak bagi tahan struktur rumah masa buat kerja
3) demolishing works – nak roboh bumbung, dinding sediada
Biasa rate nih boleh pegi dari RM180 – RM300 sekaki. Bergantung kepada pelbagai faktor lah jugak ye.

LANTIK ARKITEK DAN ENGINEER
Nak tambah tingkat tambahan nih memang kena lantik Arkitek dan Engineer.
Biasa kawe akan buat beberapa semakan dulu sebelum mula kerja:
1) ‘Visual Inspection’ – tengok jika ade crack yang besar
2) Pelan Sediada – nak tengok kedudukan tiang dan beam
3) ‘Structure Integrity Test’ – nak tengok jika struktur tu boleh tahan beban tambahan
4) ‘Height Limit’ – ni kene check dengan PBT balik, kot-kot Pemilik tak check lagi.

Ringkasnya,
> Arkitek – check regulation untuk tambah ruang atas
> Engineer – check struktur kuat dan selamat ke tak

LANTIK KONTRAKTOR BERPENGALAMAN
Dah setel design, dah submit ke PBT dan dapat kelulusan pelan baru lah lantik Kontraktor.
Nak lantik Kontraktor tambah aras nih biasa kena lebih cermat. Sebab tak semua Kontraktor tahu buat kerja tambah aras nih.

Banyak dah kawe tengok Tukang lagak champion dah start kerja roboh tapi:
1) Roro bin tak sampai lagi;
2) Temporary support tak pasang lagi;
3) Terlupa nak pasang safety net sampai habuk masuk rumah jiran

BINCANG DENGAN JIRAN
Ni antara perkara penting yang ramai Pemilik rumah tak buat. Ingat nak renovate rumah ni tak perlu mintak kebenaran jiran ke?

Kebanyakan PBT memerlukan ‘Surat Sokongan Jiran’ sebelum memulakan ubahsuai rumah teres nih.

So bagi Pemilik yang berniat nak ubahsuai rumah nih, mula lah bertegur sapa dan berbaik-baik dengan jiran anda.

Jadi jika tengok rumah sebelah renovate rumah secara ‘haram’, jangan dengki dulu. Takut nanti sama-sama terjebak kena saman.

“Tuan, saya check dengan PBT, kawasan rumah Tuan ni dibenarkan tambah aras tapi kena mintak kebenaran jiran” kawe explain kat Klien.
“Eh jiran saya naik tinggi-tinggi ni tak minta kebenaran saya pun?”
Kawe terkedu.

Jika anda seorang penggemar teh, pasti sudah sedia maklum dengan kebaikan meminum teh. Tetapi tahukah anda, uncang teh yang telah dipakai juga mempunyai kegunaannya yang tersendiri.
Jadi, jangan buang dulu uncang tersebut! Terdapat banyak lagi kegunaannya yang bermanfaat untuk anda sekeluarga.

1. Menghilangkan bau kaki
Letakkan uncang teh terpakai kedalam baldi berisi air suam kemudian rendam kaki selama 15 minit. Selepas itu, bilas dan bersihkan kaki anda.

2. Mengurangkan “eye bag”
Rendam uncang yang dah diguna ke dalam air sejuk, kemudian letak pada mata. Biarkan semalaman ketika tidur.

3. Hapuskan bau tidak menyenangkan
Bau peti sejuk kadang-kadang boleh buat kita sesak nafas jadi ambil uncang teh dan letakkan saja di dalampeti sejuk.

4. Atasi masalah jerawat
Gosok kan perlahan-lahan uncang teh yang telah digunakan pada muka dan kawasan yang berjerawat.

5. Mencuci peralatan
Rendam peralatan dapur dengan kotoran degil dalam air panas bersama uncang teh. Biarkan beberapa ketika sebelum mencuci seperti biasa.

6. Menjadi baja tanaman
Hampas teh sangat berguna untuk tanaman. Ia bertindak sebagai baja organik sekaligus menyuburkan lagi tanaman anda.

7. Hilangkan “sunburn”
Ambil hampas teh yang dah diguna dan gosok untuk menghilangkan kesan terbakar pada kulit muka.

8. Pembersih permaidani
Gunakan hampas atau sebuk teh yang sudah dikeringkan dan tabur pada permaidani 15 minit sebelum divakum. Bau hapak permaidani pasti akan hilang!

9. Hilangkan kesan minyak
Sental uncang teh pada sekeliling sinki yang berminyak selepas mencuci pinggan mangkuk.

Beruntungnya kita, Malaysia dianugerah dengan hutan hujan tropika yang masih padat dan kaya dengan sumber asli. Banyaknya tanaman yang tersimpan di dalam hutan tropika Malaysia, mempunyai manfaat kepada kesihatan. Bukan sahaja ia banyak digunakan dalam perubatan moden, malah perubatan alternatif atau tradisional.

Sebelum ini, Impiana pernah kongsikan khasiat pokok bomoh patah tulang. Kali ni, kita berkenalan pula dengan tanaman eksotik hutan iaitu pokok lemba. Menurut perkongsian Ustaz Rosdi Hasan, Pokok lemba ni mempunyai buah yang manis dan sedap. Namun, khasiatnya banyak pada akar.

Kalau masa kanak- kanak dulu pokok inilah yang selalu akan di cari bila ikut ayah atau emak bila mencari kayu api di hutan, kerana pada waktu itu mana ada dapur gas dan boleh dikatakan semua orang kampung menggunakan dapur kayu untuk memasak.

Pokok yang saya maksudkan ini ialah pokok lemba, pokoknya seakan pokok sawit yang baru membesar dan banyak tumbuh meliar didalam hutan. Saya gemar mencari pokok ini ialah kerana buahnya sangat manis bila di makan buah yang telah masak.

Bila saya membesar barulah tahu pokok ini sebenarnya pokok ini banyak khasiatnya yang amat berguna kepada manusia kerana pada satu hari seorang lelaki yang terkena santau sehingga kulit wajahnya menjadi lebam kebiruan datang bertemu dengan ayah saya, lalu ayah menyeruh saya mencari pokok lemba katanya racun santau itu boleh di tawarkan dengan menggunakan akar dari pokok itu bila di rebus akarnya lalu di beri minum kepada orang yang terkena santau.
Tampa membuang masa saya terus mencari pokok itu untuk merawat pesakit yang terkena santau itu.

Alhamdulillah selang beberapa hari lelaki itu datang bertemu dengan ayah dan mukanya tidak lagi menjadi lebam kebiruan serta darah tidak lagi keluar bila lelaki itu batuk dan waktu itu baru ayah bercerita pokok lemba sebenarnya di makan oleh binatang yang bernama Jebon bila selesai bertarung dengan ular tedung, kerana untuk menawarkan racun ular yang mematuknya.

Selain dari itu daun lemba juga boleh digunakan sebagai salah satu bahan untuk air mandian wanita selepas bersalin dan bayi bagi menghilangkan bau badan. Daunnya juga dijadikan campuran minyak urut untuk wanita selepas bersalin untuk disapu di kening dan perut. biasanya dimakan bersama pinang untuk merawat masalah pencernaan, gastrik atau dijadikan campuran ubat jamu. Akar pokok muda digunakan untuk merawat luka dalaman dengan cara merebusnya dengan air lalu diminum.

Manakala akar dan daun yang ditumbuk kemudian di balut pada tempat pula sendi dan otot untuk merawat masalah sengal-sengal tulang.
Lemba juga mempunyai khasiat untuk menyembuhkan sakit kepala dan penyakit ulser mulut dengan memakan buahnya yang telah masak.

lemba


5 Tip Untuk Pokok Ros Subur, Kulit Telur Dan Sisa Ikan Bilis Untuk Lebatkan Bunga

Secara mudah nya ingat 5 benda ni! Ingat CABUT (Cahaya, Air, Baja, Ubat, Tanah)

Pokok ros perlukan pancaran matahari terus. Ia bukan jenis tanaman sepera teduhan. Patikan ia menerima pancaran matahari terus lebih lagi di waktu pagi

Siraman sampai banjir antara punca utama pokok mati, Ia menyebabkan akar mudah lemas dan bakteria perosak membiak. Ros bukan tanaman yang memerlukan air yang banyak.

Untuk hasilkan bunga yang cantik, jangan guna baja merah yang banyak jual dekat kedai RM 2 tu. Sebaiknya gunakan sisa perut ikan bilis atau kulit telur. Tanam pada pangkal tanaman

Kawal ancaman serangga perosak pada pokok ros. Sebaiknya, dapatkan dari pakar atau nurseri khas yang pakar dalam tanaman ros. Nak mudah, boleh dapatkan ubat ros dari Bujang Garden

Ros ni nak tanah peroi tapi simpan air. Jangan pakai tanah banyak sabut je. Campor sekali tanah Bakar merah tu. Gembur seminggu sekali.

Haaa cukup laa ingat CABUT ni dulu ye.
Kalau nak cari ros datang kedai BUJANG GARDEN.
Selamat berkebun.

Kunjungan team LAMAN ke kediaman pemilik disambut mesra dan di sajikan dengan pemandangan sebuah landskap kecil dengan pelbagai elemen menarik yang cuba di ketengahkan oleh pemilik. Ruang sempit tidak membatas kan pemilik untuk mengilhamkan sebuah laman indah. Pelbagai cara dan kaedah digunakan untuk memastikan reka bentuk laman idaman berjaya di aplikasikan dan ditonjolkan. Melalui pengamatan penulis, kebanyakan elemen hardscape yang digunakan untuk menghias  laman ini terdiri daripada barangan terpakai yang di ambil dari koleksi simpanan ibu pemilik dan ada juga yang di beli dari pengumpul barangan terpakai.

Menurut kata pemilik “Saya lebih gemar menggunakan konsep tanaman container. Kebanyakan container yang saya gunakan terdiri daripada besen metal terpakai dan kukus lama yang di jadikan sebagai bekas untuk tanaman, dan juga sebagai hiasan di dalam taman untuk menghidupkan lagi karakter laman rumah saya,” ungkap pemilik sambil tersenyum ramah.

Daun tingkap kayu yang di jadikan sebagai hiasan dan dihiasi dengan tong metal dan kaki mesin jahit di satu sudut memberi ekspresi rustik terhadap penyusunannya. Manakala rak pada asalnya direka bentuk untuk kegunaan dapur, kini di jadikan sebagai struktur untuk pokok menjalar. Ia dapat mengelak tumbuhan tersebut berlingkar di atas pagar dan menghalang pokok tersebut daripada menjalar masuk ke dalam laman rumah unit bersebelahan. Sudah menjadi kebiasaan untuk konsep english country, basikal tua di jadikan sebagai salah satu focal point dan antara elemen yang sering ditonjolkan. Begitu juga dengan reka bentuk laman ini, basikal tua dan kereta sorong yang diberi oleh jiran tetangga diberi kemasan cat sepenuhnya dijadikan dekorasi pameran yang dapat mewujudkan lagi nilai sentimental terhadap laman ini.

Di samping itu juga terdapat pelbagai jenis papan tanda buatan sendiri untuk memenuhi karakter country pada sesebuah ruang serta dapat menyampaikan informasi tertentu.  Pemilik juga gemar mengumpul pelbagai reka bentuk  dan saiz bird house untuk di jadikan sebagai salah satu elemen hiasan. Uniknya tentang taman ini, pemilik tidak lupa membina laluan yang diperbuat daripada batu bata di sepanjang laman berumput  bagi memelihara kehijauan rumput daripada dipijak. Bagi mewujudkan sebuah laman yang penuh dengan pelbagai karakter, pemilik turut meletakkan pelbagai jenis ornamen berbentuk ayam dan katak untuk menyerikan lagi suasana country. Terdapat juga ornamen dibuat sendiri oleh pemilik pada waktu lapang seperti lady bug dengan menggunakan pebbles.

Pemilihan tanaman yang betul  adalah sesuatu yang penting untuk mendapat sebuah reka bentuk laman mengikut konsep yang cuba di ketengahkan. Untuk laman yang bertemakan vintage country garden, pemilik menekankan penggunaan tumbuhan renek dan menjalar berbunga pelbagai warna seperti Petunia spp., Ipomoea tricolor, Catharanthus spp dan sebagainya . Tiada sebarang pokok yang ditanam di laman ini kerana ruangan terhad. Cukup sekadar pohon mempelam yang tumbuh merendang di luar  rumah untuk memberikan teduhan yang diperlukan untuk laman kecil ini.

Bila ditanya mengenai amalan penjagaan yang dilakukan, pemilik dengan mudah berkongsi tip untuk penjagaan laman. “ Kebiasaannya untuk penyiraman dan sebarang tujuan penjagaan asas akan dilakukan seawal 8.00 pagi kerana pada ketika itu, bunga-bunga masih belum berkembang. Bagi tujuan penyiraman pada waktu petang pula, saya akan lakukannya pada pukul 6.00 petang kerana pada ketika itu mentari sudah tidak terik. Ini dapat mengelak dari masalah batang pokok dari melecur,” Ulas pemilik berkongsi kaedah penyiraman yang betul kepada penulis.

Sebelum ini pemilik menggunakan teknik tradisional dalam menata taman hasil pengamatan pemilik terhadap cara penjagaan pokok yang diamalkan oleh ibunya. Ibunya kerap menggunakan tinja ayam dalam membekalkan baja kepada semua tanaman dan secara tidak langsung cara ini diamalkan oleh pemilik sekarang. Namun selepas perkongsian sesama rakan di dalam laman sosial, pelbagai keburukan penggunaannya dikenal pasti menyebabkan pemilik bertukar kepada penggunaan baja kopi. Pembajaan dilakukan bergantung pada jenis tumbuhan. Ada antaranya setiap satu minggu dan ada juga setiap dua minggu. Manakala untuk tambuhan yang sedang berbunga, penggunaan baja perlu dielakkan pada tempoh tersebut. Terang pemilik panjang lebar berkongsi ilmu sebelum kali mengakhiri pertemuan pada hari itu.

Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah durian belanda yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun durian belanda direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan daun durian belanda yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun durian belanda dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/

Limau antara jenis tanaman berbuah yang paling mudah dibiakkan. Kebiasaannya, pembiakan melalui biji benih dan keratan batang menjadi pilihan. Namun, pembiakan melalui biji benih mengambil masa yang lama untuk menjadikan tanaman ini sampai tempoh matang.

Jadi cara terbaik untuk pembiakan pokok limau, tidak kiralah apa juga jenisnya adalah melalui keratan batang. Namun, ada sedikit resiko dengan pembiakan melalui keratan batang. Kemungkinan pembiakan gagal akan berlaku. Selain keratan batang, cara pembiakan tut juga sesuai untuk pembiakan pokok limau. Bagaimanakah cara untuk tut pokok limau?

1. Menjadi keutamaan, pilih pokok yang sihat dan berkualiti untuk mendapatkan baka yang terbaik.

2. Setelah kenalpasti pokok limau yang terbaik, langkah seterusnya adalah memilih dahan yang matang dan sihat. Jangan terlalu tua. Pilih batang yang sederhana matang.

3. Potong dan buang kulit pda bahagian kulit dahan yang telah dipilih untuk dijadikan tut. Pastikan anda menggunakan pisau yang tajam dan telah di sanitize bagi mengelakkan masalah atau penyakit pada bahagian potongan.

4. Sapu penggalak akar pada dahan yang telah di buang kulit. Kalau tiada penggalak akar, anda boleh gunakan belacan sebagai pengganti

5. Sediakan medium Tut dan masukkan ke dalam plastik kecil. Lembapkan sedikit medium tut sebelum dipadatkan dan diikat rapi

6. Dengan menggunakan pisau yang tajam, potong sedikit medium tut yang telah dibungkus tadi untuk memuatkan bahagian yang telah sedia di tut

7. Posisikan medium tut pada bahagian ranting yang telah disediakan dan ikat rapi dengan menggunakan tali atau cable tight. Tapi pastikan ikatan anda tidak terlalu ketat. Jika tidak, ia akan mencekik tanaman dan akan menyebabkan proses tut gagal

Sumber: inspirasipertanian.com


Teknik Tanaman Bertingkat Macam Ni Jimat Ruang, Sediakan 10x Ganda Ruang Menanam

10x ganda ruang tanaman
Setiap menara memperuntukkan ruang 4.6 kaki. Kebiasaannya, saiz ruang tersebut hanya seusia untuk 16-30 sayur jenis berbatang. Namun dengan membina 6 tingkat menara tanaman ini, anda berupaya tanam 90-130 tanaman dalam satu masa

Jimat air
Siraman hanya perlu dilakukan sekurang-kurangnya 2 kali seminggu. Disebabkan tanah dalam menara yang dalam, ia berupaya menyimpan air dalam tempoh yang lama dan dapat elak disejat air secara cepat. Secara tidak langsung ia mengurangkan bil air

Mudah diselenggara
Teknik tanaman menara ini sangat mudah diselenggara. Jika teknik tanaman tradisional yang mendatar menuntut anda mencangkung untuk tujuan menuai dan merumput, menara tanaman ni hanya perlu anda selenggara secara berdiri.


LG Malaysia Kini Memperkenalkan Mesin Penulen Air Tanpa Tangki Layan Diri Terbaharu, LG PuriCare | Koleksi Objet

LG Electronics Malaysia (LG Malaysia) memperkenalkan era baharu penulenan air yang melangkaui fungsi dengan pelancaran Penulen Air Tanpa Tangki Layan Diri LG PuriCare™ | Koleksi Objet. Dilengkapi teknologi penulenan yang termaju, produk inovatif ini menggabungkan estetika dan fungsi secara sempurna untuk meningkatkan lagi persekitaran kediaman.

Penulen Air Tanpa Tangki Layan Diri LG PuriCare™ | Koleksi Objet menerajui konsep baharu dalam teknologi penulenan air di mana reka bentuk dan warna bertemu untuk menggubah sesuatu yang luar biasa yang turut menyerlahkan lagi keindahan ruang rumah. Dengan lima pilihan warna yang cantik – Calming Cream White, Calming Beige, Calming Pebble Grey, Calming Pink*, and Calming Cream Sky* – koleksi ini memperkasakan pemilik rumah untuk mencipta ruang yang mencerminkan personaliti mereka yang istimewa dan unik.

Justin Choi, Pengarah Urusan LG Malaysia berkata, “Penulen Air Tanpa Tangki terbaharu ini memainkan peranan yang penting dalam ruang kediaman moden di mana ia bukan sahaja memanfaatkan kesihatan keluarga, ia turut mengindahkan ruang kediaman.”

“Penulen Air Tanpa Tangki Layan Diri LG PuriCare™ | Koleksi Objet melambangkan komitmen LG untuk mentakrif semula keperluan harian. Kami telah menggabungkan teknologi penulenan air yang canggih dengan reka bentuk yang menawan untuk menghasilkan produk yang dapat melengkapkan keperluan setiap isi rumah.”

Didatangkan dalam reka bentuk yang menawan, produk revolusioner ini menyalurkan air yang ditulenkan terus dari sumber air untuk menghasilkan air bersih yang bebas daripada pertumbuhan mikoorganisma. Dengan Sistem Penapis Puri 4-Peringkat, penulen air ini dapat menyingkirkan sembilan jenis logam berat, 99.99% norovirus, dan pelbagai bahan pencemar berbahaya. Produk ini juga boleh dihubungkan dengan aplikasi mudah alih LG ThinQ™ untuk kemudahan yang dipertingkatkan yang membolehkan pengguna membuat kawalan dengan satu sentuhan.

Apa yang membezakan Penulen Air Tanpa Tangki Layan Diri LG PuriCare™ | Koleksi Objet  ini daripada penulen air yang lain ialah Langganan Penapis Layan Diri yang disediakan dengan setiap pembelian, satu kemudahan eksklusif yang hanya ditawarkan oleh LG. Langganan ini didatangkan dengan penapis baharu setiap enam bulan yang akan dihantarkan terus ke pintu rumah anda supaya penukaran penapis dapat dilakukan sendiri dengan mudah dan cepat tanpa perlu menunggu Juruteknik professional LG. Konsep layan diri ini juga dilengkapi fungsi pensterilan automatik yang membolehkan pelanggan menikmati air bersih tanpa gangguan.

Bentuk dan fungsi lain yang meningkatkan lagi pengalaman pengguna termasuk:

Sebagai sebahagian daripada komitmen LG terhadap kelestarian alam sekitar, penulen air tanpa tangki layan diri ini melengkapkan gaya hidup hijau dengan mengurangkan sisa plastik dan ini menjadikannya pilihan terbaik untuk pengguna yang mementingkan alam sekitar. Selain itu, kecemerlangan produk revolusioner ini juga telah diiktiraf dengan penerimaan 2022 Energy Winner Award dan 2022 GOOD DESIGN Award – membuktikan lagi dedikasi LG terhadap inovasi dan kualiti.

Untuk menggalakkan minat pengguna, LG kini menawarkan promosi eksklusif bermula 1 Ogos hingga 31 Oktober di mana pelanggan akan menerima satu (1) Penutup Hadapan (Biru/Merah Jambu) secara percuma dengan pemasangan Penulen Air Tanpa Tangki Layan Diri PuriCare™ | Koleksi Objet. Penambahan bergaya ini meningkatkan estetika produk dengan ciri warna yang mencantikkan lagi persekitaran dapur. Mulai hari ini, pelanggan boleh melengkapkan kediaman mereka dengan Penulen Air Tanpa Tangki Layan Diri PuriCare™ | Koleksi Objet terbaharu pada harga berikut:

Pertandingan gubahan bunga peringkat negeri yang dianjurkan oleh Kementerian Belia dan Sukan (KBS) ini mendapat sambutan yang cukup memberansangkan pada hujung minggu lalu. Pertandingan ini dilakukan di atas talian seramai 16 orang peserta belia dan empat peserta junior telah terlibat dalam pertandingan gubahan bunga ini. Dalam setiap negeri akan diwakili oleh dua orang belia dan seorang junior.

Pertandingan ini terbuka kepada belia negara yang berumur dari 10 tahun hinggalah ke 30 tahun. Peserta perlu menghantar video dan gambar sedang melakukan kerja-kerja gubahan bunga yang berdurasi lebih kurang 10 minit. Video tersebut akan dinilai oleh juri dari negeri tersebut dengan dibantu oleh pakar negara. Video dekorasi tersebut akan dimuat turut di Facebook dan Instagram KBS negeri bagi membolehkan masyarakat melihat kreativiti perserta yang masuk bertanding.

Selain daripada mempromosikan pertandingan ini, kreativiti perserta juga dapat diperlihatkan bagi tujuan penjenamaan peserta sekiranya mereka mempunyai perniagaan akan datang. Seramai 20 peserta akan ke peringkat seterusnya. 20 peserta akhir akan bertemu secara maya untuk meneruskan pertandingan. Untuk sesi pertandingan di peringkat negeri, peserta akan diberi masa 4 jam bagi menyediakan segala bahan-bahan untuk menghasilkan gubahan tersebut.

Selepas empat jam juri tempatan, Pakar Negara, dan juga peserta akan bertemu kembali untuk menerima arahan seterusnya. Soalan pertandingan akan pada hari pertandingan tersebut. Tujuannya adalah menguji kreativiti peserta tersebut. Peserta yang mempunyai markah tiga yang tertinggi akan mewakili negeri untuk ke peringkat kebangsaan.

Sesebuah negeri digalakkan menghantar wakil peserta yang berumur dibawah umur 14 tahun. Ia bertujuan mencari bakat remaja berkenaan untuk mewakili negara ke pertandingan Floristry di peringkat dunia ( World Skills Junior ) Keadah Perlaksanaan pertandingan peringkat negeri Peserta yang berjaya diperingkat seterusnya akan diuji selama dua hari pertandingan. Ia meliputi dua soalan tugasan.

Cukup memberansangkan peserta yang layak keperingkat tertinggi, menariknya lagi. Bukan sekadar sijil sahaja mereka perolehi, malahan wang tunai akan diberikan kepada mereka yang layak.

IMPIANA akan bawa peserta terbaik untuk di temu bual dalam Sembang Dekor IMPIANA, setiap Sabtu jam 11am di FB Live dan Youtube ImpianaTV.

Trik kilatkan pagar aluminium yang dah nampak kusam hasilnya kembali ‘merelit.’ Pagar merupakan elemen penting yang memberikan keselamatan kepada rumah dan objek pertama yang tetamu lihat ketika berkunjung ke rumah anda. Pagar juga boleh mencantikkan ‘rupa’ rumah anda.

Hendak bagi pagar alumunium berkilat semula, sembur sahaja dengan de-rust ini.

Warna pagar sebelum ini memang kusam warnanya. Timbul pula tompok-tompok putih.

SEBELUM DISEMBUR DENGAN DE-RUST:

Selepas pagar disembur dengan de-rust, laplah menggunakan tisu dapur supaya rata. Puas hati tengok pagar sudah kembali berkilat.

SELEPAS DISEMBUR DENGAN DE-RUST:

Nota: Pagar ini menggunakan material ‘wood grain’ aluminium. Kebaikan material ini ialah ianya ringan untuk pagar selain tahan lama berbanding kayu.

Pemilihan pagar rumah yang betul akan menjadikan penampilan rumah lebih cantik dan harmoni. Bagi anda yang ingin memasang pagar, anda perlu memikirkan pagar apa yang sesuai dengan rumah. Pilih pagar yang sesuai dengan tema atau watak rumah.

Berikut adalah beberapa perkara yang perlu dipertimbangkan semasa memilih pagar yang sesuai untuk rumah anda:

1. Pagar mesti sepadan dengan reka bentuk rumah. Terdapat pelbagai jenis reka bentuk rumah seperti reka bentuk rumah mewah, reka bentuk rumah minimalis, country, traditional, Mediterranean, classic, dan pelbagai lagi. Adalah idea yang baik untuk menentukan reka bentuk rumah terlebih dahulu dan kemudian menentukan rupa reka bentuk pagar.

2. Perhatikan saiz rumah. Jika rumah anda kecil atau minimalis, lebih baik pilih pagar dengan ketinggian maksimum 1.5 meter. Sebaliknya, jika anda mempunyai rumah yang besar, eloklah menggunakan pagar yang tinggi, tiada masalah dengan ketinggian purata sekitar 1.7 meter hingga 1.9 meter.

Ini adalah untuk mengekalkan keharmonian dan perkadaran antara bangunan dan pagar. Anda yang ingin menghalang orang yang berniat jahat memasuki rumah anda memerlukan langkah keselamatan tambahan seperti dawai berduri, kaca pecah, elektrik tidak boleh membawa maut dan sebagainya.

3. Melaraskan bahan pagar bahan pagar umumnya diperbuat daripada kayu, besi tempa, besi berongga, buluh, batu asli, konkrit dan tahan karat. Kebanyakan orang menggunakan besi, manakala untuk pagar yang mempunyai banyak motif, bentuk atau model, orang biasanya menggunakan gabungan semua bahan ini.

Pagar gabungan biasanya terdiri daripada dua atau tiga bahan yang berbeza, contohnya bata dan keluli lembut atau bata, batu semula jadi dan kayu. Anda boleh tentukan sendiri mengikut citarasa anda.

4. Pilih jenis pagar mengikut cita rasa.Untuk memilikinya, anda boleh reka bentuk pagar anda sendiri supaya anda dapat mengetahui dan membuatnya mengikut citarasa anda. Anda boleh mencari rujukan baik di majalah mahupun di internet.

Terdapat pelbagai jenis pagar seperti pagar lipat, pagar potong laser, pagar konsep zen minimalis, pagar gaya monokrom, pagar reka bentuk jaring minimalis dan lain-lain. Selepas itu, tentukan jenis pagar yang sesuai dengan reka bentuk rumah anda.

5. Pemilihan cat warna pagar.Lebih baik padankan warna cat pagar dengan cat dinding rumah anda supaya nampak padan. Jika anda tidak mahu perkara yang sama, anda harus memilih warna neutral yang boleh digabungkan dengan cat rumah anda, seperti memilih warna kelabu, hitam dan putih atau cat corak kayu.

Beras Boleh Hilangkan Kesan Kunyit Dan Bau Cili Pada Jug Pengisar. Pengisar atau blender, tak kira lah baru beli apa tah lagi yang sudah lama mesti ada kesan kekuningan akibat kunyit dan berbau cili. Kesan ni, walau dah cuci dan rendam dengan air sabun, memang tak boleh hilang macam tu je. Tapi, kalau nak jug pengisar tu bersih berseri macam baru beli, cuba peruntukkan sedikit waktu untuk buat “deep cleaning”. Berikut, 3 cara “deep cleaning” jug pengisar

Masukkan kelapa parut dan air dalam blender. Kisar campuran tersebut beberapa saat. Kemudian bilas blender, anda akan lihat kesan kuning hilang. Malah bau cili pun tiada.

Ambil satu biji limau nipis dan potong kecil, 3 sudu beras dan air secukupnya. Masukkan tiga bahan ini dalam blender dan kisar selama 15-20 saat. Tuang hasil kisaran, kemudian cuci dan bilas. Hasilnya kena kuning dan bau yang kurang enak pun akan hilang.

Baking soda memang banyak kegunaan untuk tujuan pembersihan. Salah satunya menghilangkan bau dan kotoran yang melekat pada blender. Caranya, ambil 1/4 cawan baking soda dan 3/4 cawan cuka.

Masukkan dalam blender, letak sedikit air dan gosok guna span basuh pinggan bersama cecair pencuci. Kemudian bilas seperti biasa.

Lakukan tip ini beberapa kali sehingga kesan kuning hilang. Beras Boleh Hilangkan Kesan Kunyit Dan Bau Cili Pada Jug Pengisar


Intai Laman Teres Lot Tengah Milik Blogger Terkenal Ini Buat Hati Teruja Nak Ada Taman

Penulis blog we tell sweet stories atau lebih mesra di kenali dengan nama Zuraidah, merupakan ibu kepada kembar perempuan. Dalam kesibukan masa bekerja dan menguruskan rumah tangga, pemilik tetap memberi ruang dan masa untuk menata laman kediaman dan mencipta sebuah ruang pelbagai fungsi untuk kegunaan keluarga. Laman kediaman ini telah mengalami beberapa fasa perubahan mengikut peredaran masa dan keperluan aktiviti penghuni kediaman. Pemilik juga telah meletakkan sepenuh tenaga, hati dan perasaan untuk mewujudkan persekitaran yang selesa untuk mereka sekeluarga dan untuk kebaikan proses pembesaran si kembar yang sedang mula mengenal dunia. Maka, tercetuslah laman kasih sayang di ilhamkan oleh pemilik.

Idea tercetusnya konsep dan reka bentuk laman ini bermula apabila pemilik melancong bersama keluarga ke negara-negara beriklim sejuk terutamanya Perancis. Sepanjang pengembaraan, pemilik akan memerhatikan reka bentuk kediaman dengan reka bentuk menarik untuk di jadikan idea dekorasi rumahnya. Kesempatan ini juga diambil untuk membeli produk dengan harga berpatutan dan akan di gunakan untuk menata kediaman, seperti penggunaan jubin dan hiasan lain yang di beli dari flea market atau Sunday market.

Apabila melancong bersama keluarga, tempat yang wajib di kunjungi ialah pasar-pasar yang menjual barangan-barangan menarik yang boleh di beli sebagai buah tangan dan di aplikasikan di rumah supaya terpahatnya ingatan dan pengalaman ke tempat-tempat tersebut,” terang pemilik membuka bicara.

Pada awal pembinaan laman ini, pemilik cuba mengetengahkan konsep Mediterranean. Namun, kekangan keadaan untuk mendapatkan barangan yang mampu menonjolkan konsep tersebut menyebabkan pemilik cuba menggabungkan reka bentuk Mediterranean dan Inggeris. Penggunaan jubin import pada dinding tempat pemanggang dan ruang  mencuci tangan berjaya menonjolkan konsep  Mediterranean  yang cuba diketengahkan oleh pemilik.

Ruang ini merupakan lokasi yang sering di gunakan untuk  berkumpul dan menghabiskan masa bersama-sama oleh kami sekeluarga. Malah kembar saya gemar melakukan aktiviti di luar rumah justeru ia di reka bentuk mengikut kesesuaian mereka. Laman hadapan ini juga sering digunakan sebagai ruang  menjalankan aktiviti barbeku bersama saudara-mara dan sahabat handai yang sering berkunjung ke rumah ini,” tambahnya lagi tersenyum mesra.

Pembinaan laman bermula di sisi kanan kediaman menempatkan  pemanggang dan ruang mencuci tangan kerana aktiviti barbeku merupakan aktiviti kegemaran dan sering di lakukan keluarga ini. Hanya elemen ini yang kekal di laman ini, mana kala yang lainnya sering bertukar ganti dari segi peletakan dan ada juga yang dibuang terus.

Apabila si kembar semakin membesar dan lebih gemarkan aktiviti beridah di luar rumah, maka tercetusnya idea untuk membina sendiri sebuah playhouse.  Pengalaman si kembar mengembara ke luar negara dan mengunjungi rumah-rumah ladang cuba di aplikasikan di laman rumah ini. Malah telah menjadi rutin mereka apabila selepas pulang dari sekolah, si kembar akan menghabiskan masa di dalam pondok ini sementara menunggu ibunya pulang,”tambah Zaidah lagi.

Pondok ini merupakan ruang eksperimentasi si kembar. Malah mereka sering diingatkan supaya tidak memotong pokok-pokok bunga yang terdapat di laman rumah. Hanya tumbuhan yang telah layu dan bunga-bunga berguguran sahaja boleh diambil, dan sentiasa diterapkan andai ingin tinggal di dalam suasana yang selesa dan baik maka mereka perlu memelihara persekitaran yang dimiliki sekarang.

Pemilihan pokok dan tumbuhan dalam menghias laman rumah ini lebih berkonsepkan  perennial garden iaitu tumbuhan yang bermusim dan di gabungkan dengan tumbuhan yang mempunyai pelbagai warna. Perennial hanya bertahan antara 3 bulan hingga 6 bulan sahaja menyebabkan pemilik akan menukar tumbuhan-tumbuhan berbunga setiap 5 bulan. Antara tanaman yang digunakan seperti Angelonia salicariaefolia, Rosa spp., Euphorbia pulcherrima, Celosia cristata dan  Impatiens balsamina.

Pemilik juga berpendapat untuk mengindahkan laman dengan tumbuhan pelbagai warna, tidak perlu membeli pokok-pokok hiasan yang mahal. Cukup sekadar membeli tumbuhan dalam lingkungan harga RM 10.00 hingga RM 20.00. Lebih baik  jika kita pandai mencari kedai yang ada menjual tumbuhan di dalam poly bag pada harga 3 beg RM 10.00, paling penting peletakan dan gaya menghias serta kreativiti pemilik akan menyerlahkan rupa bentuk tanaman hiasan tersebut.

Jom kita Kenali English Herbs; Daun Bay Perbaiki Aroma Rasa Makanan yang mampu memberi rasa yang cukup istimewa dalam setiap hidangan.

Pokok Bay atau Laurus nobilis di dalam nama botani merupakan sejenis tumbuhan dari rumpunan keluarga avocado iaitu Lauraceae. Mempunyai banyak nama jolokan lain seperti Bay Laurel, Sweet Bay, Indian Bay, Sweet Laurel, Grecian Laurel, Roman Laurel, Nobel Laurel, Poet’s Laurel, Apollo’s Bay leaf dan Bay leaf, ia tumbuhan berbau harum, malar hijau, berdaun renek tetapi boleh membesar sehingga mencecah 60 cm.

Untuk tujuan bertaman, Pokok Bay akan dipotong sehingga 8 cm atau kurang. Memandangkan pokok ini mudah dipangkas dan dapat mencipta sebuah bentuk seni hortikultur yang menarik, ia akan dibentuk menjadi sebuah piramid malar hijau yang dapat mengindahkan sesebuah laman. Bentuk dan permukaan  daun Bay agak kasar, lebat, bujur, berwarna hijau gelap berkilat serta lingkungan panjang daun ialah di antara dua sehingga empat sentimeter.

RAHSIA HEBAT UNTUK KULINARI

Meneliti secara saintifik elemen-elemen yang dimiliki di dalam helaian daun ini, ia mengandungi estrogel dan ‘volatile compound’ yang memberikan ‘soothing element’ untuk menyeimbangkan rasa panas dan rasa rempah. Kandungan daun Bay ini yang memiliki keasidan dan kompenen herba di dalam sesuatu masakan, sangat membantu mengenakkan lagi rasa sup, rebusan, sos mahupun stok.

Ternyata gandingan daun Bay bersama bawang putih dan minyak zaitun memberikan impak trifecta di dalam rasa masakan yang menggunakan teknik ‘slow cooked’ seperti masakan kekacang dan daging ataupun masakan tumisan untuk udang dan ikan. Rahsia penggunaan daun Bay yang segar lebih menjadikan masakan tersebut bertambah enak berbanding menggunakan daun Bay yang telah dikeringkan.

MENJADI REMEDI 1001 PENYAKIT

Daun herba yang mempunyai bau tajam dan sedikit rasa pahit ini mengandungi pati esen dan Eucalyptol. Kandungan aktif ini mampu menghalau serangga dari memasuki ruang dapur. Lagi satu elemen aktif di dalam daun Bay ialah Polyphenol. Ia amat berguna sebagai remedi merawat beberapa jenis penyakit di antaranya ialah penyembuhan lebam atau luka badan. Kajian dari beberapa jurnal pada tahun 2006 dan 2011 menemui kehebatan daun Bay yang boleh menyembuhkan luka dalam masa 10 hari. Esktrak daun Bay yang ditemui mempunyai antimicrobial mampu menentang pathogens termasuklah Staphylococcus aureus, Streptococcus pyogenes, Aspergillus fumigatus dan Candida albicans.

Di dalam jurnal Clinical Biochemistry and Nutrition yang dibuat pada tahun 2009 telah mengesan seseorang yang menerima satu gram hingga tiga gram daun Bay setiap hari selama sebulan akan mendapati kandungan glukosa di dalam darah semakin menurun. Tidak hanya itu, penurunan kolestrol dan triglycerides turut terkesan. Memandangkan diabetes juga menjadi punca kepada penyakit serangan jantung, kajian telah dapat membuktikan daun Bay turut menghalang dari serangan penyakit tersebut. Tumbuhan ini juga melegakan seseorang dari batuk, bronchitis, selesema dan jangkitan dada. Ia juga terbukti berkesan menghilangkan sakit kepala, bengkak, rheumatic dan artritis. Disamping itu, seseorang yang mengalami demam panas atau demam selesema apabila diaplikasikan daun Bay kepadanya, ia  dapat membuatkan pesakit berpeluh, demam semakin berkurangan serta cepat melegakan selesema. Tanaman ini begitu baik untuk tujuan meyembuhkan masalah pencernaan dan mengurangkan flatulence.

PROSES PENANAMAN DAN PENJAGAAN

Ia perlu ditanam di dalam tanah yang bersaliran baik dan mempunyai kandungan kompos yang mencukupi. Tanaman ini boleh hidup dengan subur di dalam kadar pH tanah di antara 4.5 hingga ke 8.3. Habitat penumbuhannya dapat diperlahankan apabila dibesarkan di dalam pasu. Oleh kerana itu, daun Bay mudah ditanam secara indoor atau dalam kawasan yang berbumbung.

Proses pembiakan pokok Bay boleh dilakukan dengan teknik keratan batang ataupun air layering. Air layering akan melukakan pokok tersebut dan dibungkus dengan lumut sphagnum. Akar pokok Bay yang terluka akan ditumbuhi dengan akar. Akar tersebut kemudiannya boleh dipotong dan ditanam.

Tanaman ini sebaik-baiknya di tanam sama kedalamannya ketika ia berada di pasu yang pertama ia ditempatkan. Mempunyai akar yang sangat pendek menjadikan tumbuhan ini  memerlukan penyiraman yang kerap lebih-lebih lagi di saat musim kering.

Dari sudut pemangkasan, pokok Bay sebaik-baiknya selalu ditangkas untuk memastikan ianya dalam bentuk yang baik.

Pada kebiasaannya, pokok Bay bebas dari masalah serangga perosak. Istimewanya lagi,  pokok Bay berperanan menghalang serangga perosak dari memusnahkan tanaman lain. Walaubagaimanapun, kehadiran rama-rama yang gemar membebaskan telur diantara dua helai daun Bay dan mengakibatkan daun tersebut terlekat dalam keadaan berkapas (cottony fluff) tentu menyakitkan ‘pandangan’.  Namun yang demikian, permukaan tersebut boleh dihilangkan dengan cara menanggalkan secara lembut ‘cottony fluff’ itu dan buangkan larva atau telur rama-rama yang ada di bahagian daun tersebut.

Bagi anda yang bercadang untuk membeli sebuah kediaman rumah, sudah pasti antara rumah jenis sub-sales dan baru yang akan menjadi persoalan mana satu pilihan yang terbaik untuk anda memiliknya.

Malah, persoalan ini sudah pasti akan sentiasa bermain di pemikiran anda selain faktor kewangan dan kawasan kediaman yang ingin dimiliki juga antara perkara penting yang perlu diambil kira dalam pemilihan sesebuah kediaman.

Tetapi sebelum itu, adakah anda sudah benar-benar tahu perbezaan antara kedua-duanya? Mari ketahui jawapan dan maklumat lebih lanjut bersama IMPIANA.

Dalam episod Tip Impiana kali ini, IMPIANA telah berkesempatan mengundang tetamu jemputan, Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip serta mengupas lebih lanjut mengenai perkara tersebut bersama para penonton.

Ketika sesi temu bual bersama Cik Amaliena, jelasnya kedua-dua jenis kediaman ini mempunyai kelebihan dan kekurangan yang tersendiri yang mana setiap para pembeli harus ambil tahu mengenainya.

Katanya lagi, selain itu para pembeli seharusnya bijak serta mengetahui tujuan utama untuk membeli sesebuah rumah di kawasan perumahan yang telah menjadi pilihan.

Jadi, antara kedua-duanya mana satu pilihan yang terbaik? Sudah pasti anda ingin mengetahui lebih lanjut dan jawapan persoalan tersebut.

Mari ketahui jawapan dan maklumat lebih lanjut dengan menonton pautan video penuh sesi temu bual bersama Cik Amaliena di bawah;

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!


“Travel Kit” Umrah Dan Haji Tanamera 100% Semulajadi

Umrah dan haji adalah kemuncak ibadah buat muslimin dan muslimat. Namun tidak kira musim panas atau sejuk, iklimnya sentiasa kering dan ia penyumbang utama kepada masalah kesihatan hingga boleh mengganggu ibadah. Oleh itu, jemaah bukan sahaja perlu penyediaan mental, malah jasmani yang kental dalam memastikan ibadah dapat dilakukan dengan sempurna.

Sehubungan dengan itu, Tanamera produk kecantikkan yang terkenal dengan rangkaian semula jadinya turut melancarkan set khas umrah dan haji. Travel kit haji dan umrah erdiri daripada lima produk penting bagi menjaga kebersihan diri semasa dalam perjalanan antaranya ialah Semburan Air Suling Untuk Wudhu Tanamera, Pembersih Semua Dalam Satu Tanamera Untuk Muka, Badan dan Rambut, Krim Pelembut Kulit Tanamera, Semburan Pembasmi Kuman Tanamera dan Salap Bibir Green Kisses Tanamera.

Setiap produk dihasil menggunakan 100% bahan semula jadi dan disahkan halal. Ianya direka khas berdasarkan syarat-syarat sah haji dan umrah, set ini pasti membantu
memudahkan usaha menjalankan ibadah di Tanah Suci

Bila sebut sahaja IKEA, semua akan tersenyum lebar. Ada yang terbayang akan pelbagai jenis perabot yang cantik dan mampu milik dan ada juga yang terbayang akan swedish meatball yang lazat dengan resipi tersendiri. Tapi kali ini IMPIANA nak kongsikan katalog baru IKEA yang pastinya ramai pemilik rumah inginkan risalah yang berwajah baru berserta dengan tip yang cukup memuaskan untuk pemilik rumah diluar sana.

Katalog tahun ini penuh dengan petua dan idea – anggapnya sebagai alat yang hebat untuk apa jua projek kelengkapan rumah, besar atau kecil. Padat dengan penyelesaian yang tidak mahal, produk baharu yang menarik dan kegemaran yang tidak asing lagi, setiap halaman mempunyai inspirasi untuk menjadikan rumah lebih selesa, lebih pintar, lebih lestari dan lebih indah. Ia merupakan buku panduan untuk kehidupan harian yang lebih baik di rumah!

Jom cuci mata sikit dengan katalog baru IKEA 2021. Inspirasi untuk ruang dapur, ruang santai keluarga, ruang kerja dan beberapa ruang lain yang mungkin dapat membantu anda untuk menghias kediaman anda mengikut selera serta bajet masing-masing.

JATTELIK

SAMMANKOPPLA

RAVAROR

Kumpulan LBS Bina Berhad (“LBS atau “Syarikat”) menjangkakan pencapaian yang lebih baik di tahun 2022. Pada tahun 2021, LBS telah melepasi sasaran jualan RM1.2 bilion dengan jumlah jualan yang diraih pada penghujung tahun sebanyak RM 1.575 juta.

Pada taklimat media tahunan LBS yang diadakan hari ini, Syarikat mengumumkan rancangannya untuk melancarkan 14 projek baharu pada 2022 – yang bakal meliputi kawasan Lembah Klang, Johor, Pahang dan Perak – berjumlah 3,733 unit dengan Nilai Pembangunan Kasar (GDV) sebanyak RM1.77 bilion.

Secara keseluruhan bagi Lembah Klang, yang menyumbang jualan tertinggi 2021, LBS berhasrat melancarkan 2,604 unit hartanah dengan jumlah GDV RM1.11 bilion. Khusus bagi perbandaran KITA @ Cybersouth, LBS akan melancarkan 2,128 unit hartanah dengan nilai GDV sebanyak RM853 juta dengan menyasar untuk membangunkan pangsapuri servis KITA Sejati, rumah teres satu dan dua tingkat di KITA Bestari serta rumah bandar dua tingkat pada tahun 2022. LBS turut merancang untuk melancarkan fasa baharu pangsapuri servis Melodi Perdana di perbandaran LBS Alam Perdana yang terdiri daripada 321 unit hartanah dengan jumlah GDV sebanyak RM120 juta serta sejumlah 155 unit Astella di D’Island Residence dengan jumlah GDV RM132 juta.

Bagi kawasan lain, projek baharu termasuk pangsapuri Bayu Hills di Genting Highlands (642 unit dengan jumlah GDV RM492 juta); rumah kluster satu tingkat di Taman Kinding Flora dan rumah teres di Chemor, Perak (248 unit dengan jumlah GDV RM 64 juta), rumah teres satu tingkat Emerald Garden 3, rumah Semi-D dua tingkat Royal Garden dan rumah teres dua tingkat di Laman Bayu 4, Bandar Putera Indah, Johor. (239 unit dengan jumlah GDV RM108 juta)

Sebagai perbandingan, pada 2021 LBS telah melancarkan sejumlah 3,344 unit hartanah bernilai RM1.6 bilion. Pelancaran ini merentasi pembangunan di Lembah Klang merangkumi KITA @ Cybersouth, LBS Alam Perdana, Bukit Jalil dan Prestige Residence di Seri Kembangan. Pelancaran lain termasuk rumah teres di perbandaran Bandar Putera Indah di Batu Pahat dan fasa baharu di Taman Kinding Flora, Chemor.

LBS turut menyokong penuh inisiatif Kerajaan Selangor bagi segmen pembangunan rumah mampu milik untuk rakyat. Ini dibuktikan menerusi usaha sama LBS dengan Kerajaan Negeri Selangor di dalam membangunkan projek MBI Rumah Selangorku Idaman dengan pembinaan 7,210 rumah mampu milik di 6 lokasi, dengan jumlah GDV sebanyak RM2.01 bilion. Pada 2022, LBS turut menyasar untuk melancarkan 4 buah projek Rumah Selangorku Idaman MBI iaitu Idaman BSP (Bandar Saujana Putra), Idaman Cahaya (Shah Alam), Idaman Sari (Puchong) dan Idaman Melur (Cybersouth). Manakala, pembinaan bagi Idaman KITA (Cybersouth) dan Idaman Perdana (Bandar Puncak Alam) dijadual untuk dilancarkan pada 2023.

Ketika ini, LBS mempunyai 18 buah projek pembangunan yang sedang berjalan dengan anggaran GDV sebanyak RM5.3 bilion.Sehingga 31 Disember 2021, simpanan tanah masa depan LBS dianggarkan berjumlah 2,744 ekar, dengan unjuran bagi memastikan Syarikat kekal relevan untuk tempoh 10 hingga 15 tahun. Di samping itu, mereka juga mempunyai jualan belum dibil kira-kira RM 2.304 bilion, dijangka memberikan impak pendapatan yang jelas untuk tempoh dua hingga tiga tahun akan datang. Di sebalik cabaran pandemik 2021, LBS berjaya memperoleh jualan hartanah yang kukuh dengan bantuan inisiatif pemasaran digital, penggunaan sistem pratuang IBS, dan pembangunan Laman Hartanah Maya serta pelancaran beberapa kempen digital seperti Ox-picious 8, Raikan Rezeki Bersama LBS, Vacci-Nation Bonanza dan Cabutan Bertuah Fabulous 20-21.

Usai taklimat media, Pengerusi Eksekutif LBS, Tan Sri Lim Hock San berkata, “LBS mencatatkan prestasi yang memberangsangkan pada 2021 walaupun ianya merupakan tahun yang sukar bagi kebanyakan perniagaan. Bukan sahaja kami telah melepasi sasaran jualan hartanah 2021 sebanyak 31%, kami juga berjaya menyerahkan milikan kosong sebanyak 2,570 unit dengan nilai RM1.3 bilion. Ianya amat bermakna apabila kami berupaya menyediakan rumah mampu milik kepada masyarakat dan melihat wajah-wajah gembira apabila menerima kunci rumah baharu mereka.

Melangkah ke hadapan, pemaju ini kekal mengadaptasi norma baharu di samping menerapkan pendigitalan dalam perniagaan serta bekerja keras untuk mencapai matlamat kami. Bagi memulakan tahun ini, LBS telah melancarkan kempen ‘Bring Happiness Home’, yang bakal memberi ganjaran Angpau Tahun Baru Cina sebanyak RM438,888 kepada pembeli rumah dari 1 Januari 2022 hingga 28 Februari 2022. Di bawah kempen ini, kami turut menawarkan pakej perabot, yuran tempahan yang rendah, ganjaran kesetiaan, skim pembayaran flexi dan yuran keluar sifar. Di samping itu, kami akan mengenepikan yuran guaman dan duti setem ke atas perjanjian pinjaman bagi semua pembeli rumah apabila mereka membeli hartanah kediaman terpilih. Sebagai Pemaju Rakyat, kami terus komited untuk menyokong inisiatif perumahan kerajaan dan berharap para pembeli rumah terdorong untuk memiliki rumah seiring dengan usaha kami.

Sementara itu, peningkatan nilai pemegang kepentingan tetap menjadi keutamaan dan kami akan terus mengekalkan dasar dividen dengan kadar pembayaran sekurang-kurangnya 30% daripada keuntungan selepas cukai. Kami optimis dan berharap agar pemegang saham akan teguh bersama kami.

Tahukah anda, dengan mengurus kewangan secara teratur dan betul adalah salah satu langkah permulaan bagi memiliki pengurusan kewangan yang lebih sihat? Adakah anda berasa kini sudah berjaya untuk memiliki pengurusan kewangan yang sihat? Mari kita semak bersama!

Sebenarnya, anda beberapa perkara dan langkah yang perlu anda lakukan bagi untuk memiliki kewangan yang bukan sahaja kukuh malah sihat menurut pakar kewangan dan hartanah, Enciik Azizul Azli Ahmad.

Menerusi perkongsian akaun di laman media sosial miliknya, Encik Azizul memaklumkan ada sebanyak tujuh langkah yang perlu dilakukan bagi mendapatkan kewangan yang sihat antaranya;

Langkah pertama yang anda perlu lakukan adalah untuk sentiasa mempunyai sifat syukur dalam diri. Selain itu anda juga disarankan untuk sentiasa percaya bahawa semua pemberian rezeki aturan daripada Yang Maha Esa.

2.Bekerja cari duit juga ibadah

Wujudkan sifat dan perasaan setiap pekerjaan yang kita lakukan adalah merupakan salah satu ibadah. Jadi, jangan pernah berasa tertekan atau stres dengan setiap pekerjaan yang kita lakukan dalam usaha mencari rezeki. Yang penting, haruslah halal!

3.Tidak mudah FOMO (Fear Of Missing Out)

Langkah seterusnya, apa yang anda perlu lakukan adalah untuk tidak sentiasa mudah ketinggalan dengan rezeki atau kekayaan orang lain. Bak kata pepatah, ukur baju di badan sendiri dan jangan sampai biar papa asal bergaya pula oleh kerana semata-mata kita mahu meniru gaya hidup orang lain.

Percaya atau tidak, amalan bersedekah juga merupakan salah satu cara atau langkah bagi mendapatkan pengurusan kewangan yang lebih kukuh serta sihat? Tidak kira apa bangsa atau agama sekalipun, amalan bersedekah ini sememangnya diterapkan dalam kepercayaan agama masing-masing. Bak kata pepatah Melayu, tangan yang memberi adalah lebih baik daripada tangan yang menerima, betul tak?

5.Menguruskan duit bukan untuk lebih kaya

Menguruskan duit bukan untuk supaya jadi lebih kaya juga antara salah satu faktor penting bagi mendapatkan pengurusan kewangan yang lebih sihat. Anda juga harus percaya, mengumpul aset dan wang ringgit ini bukan untuk mencapai matlamat kekayaan semata-mata tetapi tujuan hidup anda adalah lebih bermakna kelak.

6.Mampu tahan keinginan

Tidak dinafikan, setiap orang pasti mempunyai keinginan masing-masing seperti memiliki sebuah rumah yang besar, barangan kemas, wang ringgit yang banyak, kereta mewah dan banyak lagi. Tetapi alangkah lebih baik sekiranya anda membuat pelaburan demi masa depan kewangan anda yang lebih cerah dan kukuh?

7.Siapkan dana kecemasan

Ini juga antara perkara yang tidak lakukan bagi mendapatkan pengurusan kewangan yang sihat. Untuk pengetahuan anda, adalah sangat penting juga untuk sentiasa menyimpan sedikit wang untuk tabung kecemasan anda dan keluarga.

Foto: YouTube Filem Mami Jarum


Bonjolan ItuTerbit Tanda Tanya?

Apakah sebenarnya yang cuba dinyatakan di sini? Bagaimana pereka boleh membabitkan unta dalam misi rekaan produk mereka? Bagi yang agak asing dengan terma ni pasti tertanya-tanya. Sebetulnya ia merupakan salah satu rekaan sofa yang popular di pasaran. Camel Back sofa. Ia bukan sahaja cantik malah cukup elegan dengan lengkungan dan bonjolan umpama titik puncak pada set perabot ruang tamu kita.

Camel Back sofa didatangkan dalam pelbagai bentuk. Dari English Country ke kolonial Amerika, ke moden klasik dan klasik tulen. Ia bukan sahaja cantik malah menjadikan ruang tamu kita nampak lembut dan tidak kekal kejung sebagaimana banyak sofa lain yang dempak. Cuma selalunya ia sesuai dengan konsep kedesaan atau kolonial yang mana inspirasi dunia di timur tengah semasa itu sedang popular.

Cantik dibiarkan polos dan hanya bentuknya sahaja menarik pandangan mata kita. Pun begitu, ramai juga pemilik kediaman gemarkan sofa ini berbunga kecil bagi menambah nilai femininnya. Biar pun anda menggemari bentuk seumpama ini, cukup hanya sebuah di dalam sebuah ruang. Mungkin anda boleh mengulangi bentuk seumpama ini di kepala katil kamar beradu anda sebagai satu identiti tata hias kediaman anda. Simpla-simple je di IMPIANA.

Umum tahu, dapur rumah flat memang kecil. Fizikal ini membataskan pergerakkan dan menghad perletakkan barang. Jadi, penyelesaian terbaik untuk memastikan ruang sempit tersebut digunakan secara optimum, sebuah pelan dan perancangan induk perlu di kenalpasti terlebih dulu. Kalau tak, dapur yang sempit boleh jadi macam stor.

Sebelum sebarang kemajuan perubahan dapur di lakukan, Fezzi telah melakukan beberapa kali rujukan. Kata pemilik, “Sebenarnya saya seminggu 4 hari saya ke ikea mencari ilham dan blajar jenis barang yang diperlukan. Selain itu juga, saya sering bertanya pekerja disana apa barang-barang yang diperlukan, harga dan sebagainya. Alhamdulila bila saya sudah paham, memudahkan saya untuk membuat sesuatu mengikut selera dan idaman mengikut kemampuan saya”

Cabaran dan dugaan utama yang di hidapi oleh Fezzi dalam menyiapkan projek dapurnya adalah kewangan. Selain itu juga, kabinet dapur yang telah dipasang perlu di buka semula dan dipasang balik mengikut kesesuian yang sepatutnya. Dari gambar make-over yang dilakukan pun jelas kelihatan, kabinet dapur di bahagian atas telah berubaha kedudukan

Untuk pemilihan cat pula, Fiezzi telah menggunkan dua ton cat iaitu Soplicated blue (biru gelap) dan Evening Light (grey). Pemilihan rona tersebut jelas menonjolkan keseluruhan konsep menjadi moden dan minimalis.

Secara peribadi saya tak suka beli sesuatu yang tidak perlu contohnya bekas makanan yang banyak dan benda-benda tak penting. Saya kena terima kenyataan bahawa keluasan dapur yang terhad. Tip utama, ukur dan pastikan kb yg kita impikan bersesuaian dengan keluasan dapur

Pencahayaan bukan sahaja membantu menyerlahkan reka bentuk dalaman, tetapi juga mengubah dan mengundang suasana kepada ruang. Begitu jugalah dengan ruang makan. Pilihan lampu yang sesuai dan menarik mampu membuat ruang makan yang kecil menjadi besar dan ruang yang besar menjadi mewah. Namun harus diingatkan juga, sebelum memilih elemen pencahayaan, perkara penting yang perlu diambil kira ialah mengetahui reka letak dan susun atur terlebih dahulu. Seterusnya barulah anda anda dapat menggabungkan lampu yang bukan sahaja sesuai dengan ruang malah menepati selera dan cara hidup anda. WEB IMPIANA kongsikan dengan anda pilihan lampu gantung yang menarik di ruang makan.

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas


Teknik Ringkas Dan Mudah Baiki Karpet Dan Lantai Yang Rosak

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khuatir, anda masih boleh guna permaidani tersebut dengan mengikut kaedah mudah ini.

Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.

Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’

Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.

Di kala pandemik ni, ramai memilih air-fryer untuk penyediaan makanan sihat terutamanya yang jenis bergoreng. Tiba-tiba, tular pula yang menyatakan bahawa Air-fryer ni boleh menyabab kanser. Betul ke?

Jom baca kupasan dari Zakwan Mohtadza yang mengulas mengenai isu ini di facebooknya.

Secara ringkasnya, Kandunggan Acrymalide yang terhasil ketika proses memasak memang boleh mengundang kesan sampingan. Namun, ianya bukan sahaja boleh dihasilkan oleh air fryer sahaja. Apa jua jenis pemanggang atau teknik menggoreng boleh menghasilkan kandungan tersebut pada suhu tertentu. Jadi, anda perlu kawal suhu dan waktu memeasak. Jika di dalam menual menerangkan pada sahu dan waktu tertentu, sila kurangkan sedikit.

Memiliki sebuah rumah saiz berkeluasan yang kecil dan terhad, bukan satu penghalang untuk anda memiliki dekorasi kediaman yang cantik.

Ini kerana, dengan pemilihan dekorasi dan susunan perabot yang betul, anda juga boleh membuatkan ruang dalaman rumah yang kecil tampak menarik walaupun dengan pengayaan yang serba ringkas.

Mari kita lihat bersama hasil dekorasi yang telah ditonjolkan kediaman berkeluasan 700sqft ini untuk dijadikan sebagai sumber inspirasi kepada anda semua.

Pemilik kediaman telah memilih rona coklat terang dan gelap sebagai warna pilihan dekorasi ruang dalaman rumah. Di samping itu, pemilihan perabot warna hitam telah dijadikan sebagai pilihan bagi melengkapkan lagi dekorasi tersebut.

Dekorasi ruang dalaman kediaman ini kelihatan seperti berkonsepkan ala ‘Industrial Minimalist’ dan hasilnya nyata tampak sangat menarik dan kemas.

Rose Jepun gantung atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. disebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Apa kata untuk mempelbagaikan lagi dekorasi di laman, cuba tanam ros jepun gantung pula. Untuk lebih menarik, campur pelbagai warna bunga dalam satu pasu

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun gantung pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

ros jepun gantung

(Nota: susunan gambar tidak mengikut langkah-langkah penanaman)

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.


“Workstation” Bukan Sekadar Selesa Tapi Cantik, Ini Yang Perlu Anda Lakukan

Kini ramai di kalangan kita yang lebih selesa berkerja di kediaman sendiri. Ia bukan sahaja selari dengan arus sosial media kini malah lebih menjimatkan juga praktikal. Namun bagaimana boleh kita kekalkan suasana profesional di kediaman sendiri dengan tugasan yang digalas?

Pereka juga mula mengikut arus masa kini. Ramai yang lebih selesa berkerja di kediaman sendiri dan menjadikan kediaman sebagai pejabat. Ini bermakna ruang kerja juga  tampil selesa dan menyenangkan. Pelbagai idea telah dihasilkan untuk kita jadikan inspirasi, bagaimana sebuah sudut di ruang kediaman mampu bertukar menjadi ruang kerja yang cantik.

Ada yang menjadikan kabinet bina dalam sebagai stesen kerja. Lengkap dengan penutup dan pintu berpangsi. Ada yang membina para-para kecil dan ada juga yang membina unit station pada bucu ruang…unik dan amali seiring…Simple-simple je di IMPIANA.

Menurut Puan Fad, beliau mengambil masa selama 2 bulan sahaja Puan Fad telah berjaya mendeko cantik rumah berusia hampir 100 tahun yang terletak di Klang itu. Berbekalkan bajet keseluruhan RM5k, beliau hanya membeli barangan dan hiasan rumah dari IKEA, Kaison serta kedai serbaneka ECO kerana harga yang mampu milik.

Katanya lagi, sebelum memulakan proses dekorasi semula ini, beliau terlebih dahulu menetapkan konsep yang ingin disampaikan. Kemudian tentukan bajet keseluruhan sebelum menyediakan list barangan yang perlu dibeli agar tidak bercanggah dengan konsep dan bajet yang telah ditetapkan. Warna-warna natural dan lembut dipilih agar kediaman tampak lebih nyaman dan ceria.

Mari IMPIANA bawakan pembaca semua menikmati transformasi rumah lama ini menjadi lebih kemas teratur dan selesa.

SELEPAS

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas

Lokasi, ukuran dan saiz kini tidak lagi menjadi masalah besar buat pemilik kediaman yang ingin memiliki rumah yang cantik dan selesa. Segalanya tidak mustahil dan anda hanya perlu tentukan keperluan serta cara penggunaan bagi setiap ruang.

Hal ini telah dibuktikan dengan sebuah kediaman di negara jiran yang dibina atas tanah dengan keluasan 5.5 meter persegi sahaja! Walaupun runag nya terhad, rumah ini masihlagi mampu kelihatan selesa dan lengkap.

“Trow House ini dibina di Jakarta Barat atas tanah seluas 5.5 meter.

Dibina dengan konsep Top Ceiling iaitu siling ditinggikan agar dapat cipta lapisan void antara setiap ruang.

Kediaman akan dapat pengudaraan dan pencahayaan yang baik dan nyaman bila siling dibina tinggi begini.

Arkitek yang memimpin kerja ini adalah Hezby Ryandi.

Moga suatu hari milik kita.”


DIY Column Divider, Kos Tak Sampai RM1K, Beli Barang Terus Pasang Sendiri

DIY column divider, kos tak sampai RM1K, beli barang terus pasang sendiri.Column divider berfungsi sebagai pembahagi ruang. Kebanyakan rumah pada zaman sekarang menampilkan konsep ruang terbuka.

Ada rumah yang dapurnya bersambung dengan ruang tamu. Keadaan ini tentunya menimbulkan rasa kurang selesa. Sebagai langkah untuk privasi maka column divider dipasang bagi mengasingkan ruang-ruang tertentu.

Column divider bukan sahaja berfungsi sebagai pembahagi ruang tetapi cantik bila dipasang. Bagi yang masih kurang bajet, tidak perlu upah tukang untuk memasangnya. Anda boleh melakukannya sendiri.

DIY COLUMN DIVIDER:

Kos barang untuk siapkan 20 batang column divider ini lebih kurang RM966.00

RM640.00
– 60 meter UPVC Pipe, jointer dan end cap (saya beli cash and carry dari MYC Hydroponic Farm di Bandar Rimbayu. Dalam shopee ada juga dijual. Search ‘hydroponic tube’ dan beli tube yang belum dilubangkan).

RM208.00
– 30 meter wallpaper/wall sticker (saya beli dari shopee). Wall sticker ada lebih dalam 10 meter lagi sebab plan asal nak wrap column itu end to end. Tapi cantik pula bila atas warna lain dan bawah warna lain.

Selebihnya kos untuk tools; drill bit, glue, xbond dan lain-lain lagi.

Secara ringkasnya, cara pemasangan bagi projek diy ini adalah seperti berikut:

1. 1/3 end cap perlu dipotong.

2. Tebuk lubang pada floor tile guna tile/glass bit dan juga lubang pada bahagian atas guna masonry bit.

3. Masukkan wallplug.

4. Lekatkan end cap pada permukaan lantai dan beam/siling guna xtraseal xbond.

5. Skrukan end cap tersebut.

6. Letak pvc glue pada both end cap.

7. Then slot in column divider tu dalam end cap.

8. Pasangkan semula 1/3 endcap yang telah dipotong tadi pada tempatnya menggunakan pvc glue.

9. Tambahan paku rivet boleh digunakan bagi mengukuhkan lagi sambungan atas dan bawah column divider.

10. Kemasan akhir, letak silicone pada gap yang ada antara end cap dan lantai/beam.

Dapatlah siapkan column divider seperti ini. Hasil kerja tukang amatur yang tidak bertauliah. Sila ambil maklum bahawa material jenis ini tidaklah sekukuh solid wood tapi ianya tetap serve its purpose as space divider. Berpada dengan kos barang dan statusnya sebagai ‘divider bajet’.

Kebanyakkan kediaman yang dibina pemaju mempunyai plan lantai berkonsepkan terbuka. Dari ruang tamu, terus nampak dapur. Ia salah satu cara atau trik untuk memastikan ruang tersedia kelihatan luas.

Namun, bagi masyarakat Asia lebih-lebih lagi Melayu yang teknik memasaknya agak lasak dan “extream” ia bagaikan sesuatu yang sukar diterima. Ini kerana, dapur pelu sentiasa kelihatan keams dan rapi agar pemandangan dari ruang tamu tidak kelihatan jelek terutamanya ketika kehadiran tetamu.

Sebab itu, ramai yang memilih untuk membuat dinding pembahagi tambahan atau tirai untuk mengasingkan konflik antara ruang. Ada juga yang mengambil keputusan membina ruang dapur basah lain.

Pandemik corona memaksa pemilik rumah bergegas mencari apa sahaja yang mungkin boleh mencegah kehadiran virus ini dari menjangkiti atau menjadikan kediaman mereka sebagai habitat. Secara tidak langsung ia memberi peluang kepada peniaga atau pengusaha untuk menghasil dan menjual pelbagai peranti untuk memenuhi permintaan. Sampai ada sesetengah produk “over claim”. Jadi, anda sebagai pengguna harus berhati-hati dan bijak memilih.

ANtara peranti yang sedang meninkat tinggi permintaanya adalah UVC light yang dikatakan berupaya membasmi pelbagai jenis kuman dan virus termasuk covid-19 dengan mudah tanpa pengguanaan sebarang bahan kimia. UVC light menggunakan lampu UV atau ultraviolet yang digunakan secara meluas dalam membasmi kuman dan virus terutamanya di hospital.

Nampak memang mudah membasmi menggunakan UVC light berbanding semburan alkohol macam pistol tu. Namun menurut FDA (U.S. Food & Drug Administration) pendedahan UVC Light menyebabkan anda terdedah kepada radiasi. Pendedahan lampu UV yang tinggi akan menyebabkan radiasi pada kulit dan antara punca kepada beberapa masalah kesihatan yang lain

Rakan mesra struktur kayu ni biasalah, Anai-anai. Walaupun anda menggunakan kayu atau papan terawat dan telah diberi kesaman pelindung anti perosak, bila sampai usianya, pasti anai-anai akan singgah. Namun, Atama Aaeman ada petua lama yang dipelajari dari bapanya untuk merawat kayu dari serangan sebarang perosak dan tahan lebih lama.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu. Saya gunakan sebungkus ubat gegat seperti dalam gambar untuk seliter diesel.

Setelah rawatan, kayu masih boleh diketam atau dilicinkan. Pastikan kayu sudah betul-betul kering dari kesan berminyak pada permukaan sebelum mengecat. Warna asal kayu tidak akan terjejas jika rawatan dibuat dengan betul. Kayu yang saya rawat dengan teknik ini terbukti tahan lama tanpa kesan kerosakan akibat cuaca, kulat mahupun serangga.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih 4 tahun di atas tanah sebelum dikutip untuk dibuat rak bunga ini. Semasa memotong, bau naphthalene masih kuat dan kayu masih kekal elok. Rak bunga ini dah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Selepas dirawat, kayu-kayu ini terbiar selama lebih 4 tahun di atas tanah sebelum dikutip untuk dibuat rak pasu bunga.

Contoh kayu terawet yang terbiar atas tanah selama 5 tahun dan diserang anai-anai. Kaedah ini tidak membunuh anai-anai tetapi kayu selamat dari dirosakkan. “Terowong” anai-anai dah penuh atas kayu tapi kayu masih elok di permukaan dan dalamnya masih macam baharu


(GAMBAR) Walaupun Hanya dengan Kos RM 3K, Kediaman Berkonsepkan Hitam Putih Ini Kelihatan Cantik

“Kediaman ini merupakan kediaman sewa dan disebabkan itu saya hanya mendeko setakat mana yang mampu. bingkai gambar dan aksesori hiasan dinding di gantung dengan menggunakan penggantung yang mempunyai wax glue. Berlainan pada TV didinding, ia telah mendapat kebenaran dari pemilik kediaamn yang kami sewa.”  ujarnya.

Dekorasi rumahnya disiapkan secara berperingkat selama empat tahun malahan kebanyakan aksesori menggunakan barang terpakai atau lebih dikenali sebagai barang 2nd hand. Hanya kos  RM3k dipentukkan untuk menyiapkan keseluruhan dekorasi. Namun itu bukanlah masalah utama yang harus dibenankan kerana yang penting dekorasinya cantik serta nampak hebat di pandangan mata.

“Walaupun mempunyai anak kecil, itu tidak menjadi masalah kepada saya dan suami. Kami telah mendidik anak untuk bermain denagn permainan miliknya sahaja. Segala aksesori dan ornaman untuk mengihias kediaman tidak boleh disentuh sama sekalai baik dirumah atau berkunjung ke kediaman orang lain”   kata

Kediaman ini mempunyaipengudaraan yang baik kerana aras rumah yang terletak di tingkat 10. Tambahan, pemiliknya juga sentiasa membuka sliding door di ruang tamu serta dapur dalam memastikan pengudaraan dalam rumah dalam keadaan baik. Secara tidak langsung, ia menjimatkan kadar penggunaan elektrik terhadap air conditioner.

Berikut adalah beberapa hasil dekorasi yang dikongsikan oleh beliau kepada IMPIANA, semoga ianya memberi inspirasi kepada anda semua.

Sebelum

Selepas

LAMAN SEGAR PENYERI ANJUNG

Lokasi kediaman yang terletak di kawasan desa ini banyak memberi kelebihan pada penataan laman kediaman ini. Memiliki persekitaran laman yang agak luas, pemilik menata ruang lamannya dengan seimbang agar dapat dimanfaatkan sepenuhnya. Elemen kejur pada laman dilembutkan dengan elemen air, tumbuhan hijau dan kolam ikan.

Tenang dan selesa, inilah yang dapat dirasakan penulis saat berada di ruang eksterior kediaman ini. Nyata konsep tropika ialah pilihan terbaik bagi memastikan kekayaan tumbuhan hijau mendominasi segenap penataan landskap ini. Kedengaran kocakan air kolam daripada puluhan ikan yang dibela dan pancuran air kolam mandi menggamit sentimen damai berganda. Secara keseluruhan  taman ini terlihat dijaga sempurna, baik menerusi susun atur ataupun peletakan pasu dan tumbuhan yang praktikal. Suasana sebegini sedikit sebanyak mengundang reaksi positif pandangan pertama daripada sesiapa sahaja yang bertandang ke sini.

GARAPAN IDEA SENDIRI

Lazimnya, bagi mereka yang sibuk dan berkemampuan, akan mengupah pereka bentuk dalaman untuk melakukan penataan interior. Namun tidak bagi Dato Aliff yang lebih selesa melakukan penataan interior berdasarkan idea dan cita rasa sendiri.

“ Ketika di rumah lama, kami mengupah seorang pereka dalaman terkenal untuk melakukan penataan interior. Namun bagi kediaman ini saya menyatakan hasrat pada isteri untuk melakukan penataan interior sendiri,” ulas Dato Aliff tentang kediaman ini.

Berbekalkan pengetahuan hiasan dalaman melalui pengalamannya, selain pemerhatian dan rujukan dari majalah, Dato Aliff melakukan penataan villa Syurga Syukri ini dengan sokongan padu isteri tercinta. Tidak memilih konsep tertentu, sebaliknya setiap ruang dan bilik adalah istimewa di hati Dato Aliff. Setiap satu ruang  dan bilik ditata rias dengan konsep berlainan dan tersendiri. Baginya ia merupakan suatu kepuasan selain boleh bereksperimentasi dengan pelbagai jenis perabot dan aksesori.

RUANG TAMU HADIR KESELESAAN

Penulis diiring masuk melalui pintu belakang kediaman ini, di mana sepanjang langkah penulis di hidang dengan seni landskap yang begitu indah. Menyelusuri beberapa bilangan anak tangga, terdapat peletakan sebuah pintu terbuka dengan reka bentuknya yang tersendiri. Dari kedudukan ini keindahan ruang interior kediaman yang indah dan mempesona sudah boleh dilihat. Terlebih dahulu, pandangan mata pastinya terpana melihat peletakan perabot kayu antik yang disusun atur pada tengah ruang foyer mengalu-alukan kehadiran tetamu. Dari sudut pandangan ke kiri dan kanan pula, pemilik mengasingkan kedua-dua ruang atas sebab tertentu yang dirasakan perlu.

“Perancangan awal kami sememangnya ingin menjadikan ruang di sini sebagai ruang tamu memandangkan silingnya yang lebih tinggi. Saya ingin tetamu merasa lebih selesa saat bertandang ke kediaman kami ini. Kebanyakan perabot yang terdapat di kediaman ini pula hampir kebanyakannya dari Indonesia. Jika dilihat, setiap ruang diasingkan kerana ingin ruang tampil lebih privasi,” ujar Dato Aliff.

Memandangkan keluasan ruang interaksi utama ini berganda, kerusi yang dipilih juga adalah daripada bersaiz besar agar penataan kelihatan lebih seimbang. Disusun secara berkelompok, ia pastinya mengundang keselesaan saat berinteraksi.

RUANG MAKAN DAN DAPUR ISTIMEWA

Memaksimumkan penggunaan ruang yang ada, pemilik menjadikan ruang berbaki pada sebelahan ruang tamu ini sebagai ruang santapan utama. Memuatkan sebuah meja makan bersaiz besar yang dilengkapi dengan lapan buah kerusi menjadikannya pilihan yang benar-benar bersesuaian untuk kediaman besar ini serta mampu memenuhi kapasiti tetamu. Kekal dengan imej dan konsep antik, meja makan set ini dipilih bergaya sama dengan perabot yang lainnya bagi mewujudkan keselarian konsepnya. Malah meja makan kayu jati ini kelihatan begitu unik dengan reka bentuk kayu yang kelihatan natural.

BILIK TIDUR CITA RASA PERIBADI

Memiliki jumlah bilik tidur yang agak banyak, iaitu lapan buah, pasti ia agak memeningkan bagi menata setiap satunya. Namun, ia tidak menjadi masalah buat pemilik.

“Setiap bilik tidur dihias mengikut cita rasa masing-masing. Tidak ketinggalan saya turut berkreativiti dengan dekorasi bilik, paling penting saya mahukan keselesaan untuk setiap ahli keluarga,” jelas pemilik.

Meskipun demikian, kesemua jenis perabot yang digunakan masih lagi menekankan rekaan perabot kayu yang digemari pemilik. Namun, warna dan rekaan terperinci disesuaikan dengan  cita rasa berbeza. Penggunaan koleksi perabot dan aksesori yang digemari pemilik telah banyak membantu menceriakan sebuah kediaman indah dan mewah buat pemilik sekeluarga.

Asalnya hanya minat mendalam tentang hiasan rumah dan hanya mendeko kediaman quarters sendiri yang terletak di dalam (Universiti Malaya). Saya hanya memaparkan dekorasi yang telah dilakukan di group dekorasi seperti FB dan beberapa ahli group yang menanyakan untuk mengupah saya deko rumah mereka. Pada mulanya saya tidak yakin tetapi dengan dorongan dan nasihat rakan-rakan lain untuk saya mencuba bidang ini.  Saya terima cabaran ini untuk mendeko rumah pertama pelanggan seperti gambar.

Pemilik : Nurul Anis Omar
Pereka : Haziq Ammar
Lokasi : Dorchester Apartment Sri Hartamas
Size : 450sqft Studio Unit

Pemilik ingin studio unit ini kelihatan lebih menarik, simple dan elegance kerana ruangnya yang sangat terhad. Oleh itu, memilih perabot dan deko item yang lebih sesuai perlu di letakkan agar ia tidak keliahatan padat. Tambahan, pemilik berhasrat untuk menjadikan kediaman ini sebagai homestay

Setelah berbincang idea dengan pemilik, pereka telah memilih  konsep modern minimalist supaya ruang kelihatan lebih simple dan modern. Deko ini siap sepenuhnya dalam masa 3 minggu termasuk kerja-kerja renovasi tandas dan bahagian dapur. Kos keseluruhan hanya RM39k.

Kelainan dan Tarikan utama deko kediaman ini adalah pada bahagian Ruang katilnya. Ia ditata hias lebih menonjol untuk menerapkan konsep ala Hotel.

Ruang beradu menerapkan warna yang lebih tenang iaitu biru gelap pada dinding utama dan dihiasi bingkai gambar bermotif flora menghidupkan lagi suasana kelihatan tenang dan menarik. Tidak lupa juga, sedikit kelainan sentuhan pada kemasan tandas yang mengetengahkan konsep rekabentuk jubin morocco.

Walaupun pada mulanya pemilik tidak berani degan cadangan yang diberikan oleh saya, setelah siap semuanya pemilik sangat gembira dengan hasil dekorasi tersebut.

Pemilihan jenis tingkap di rumah juga adalah suatu perkara yang penting kerana ia akan menentukan apa kegunaan tingkap tersebut bagi seberapa luas ruang dalam rumah tersebut. Di Malaysia sekarang ini, banyak jenis tingkap kita boleh perolehi. Maka dengan itu, harini saya akan menceritakan beberapa jeniss tingkap yang sesuai rumah anda.

Tingkap Jenis Casement

Kebiasaan orang di Malaysia ini, mereka gemar menggunakan tingkap jenis seperti ini, lagi-lagi rumah mereka adalah rumah moden. Ini kerana ia mempunyai engsel pada sisi bingkai tingkap yang boleh buka ke luar. Dengan itu, ia membolehkan rumah di Malaysia ini mendapat pengudaraan yang baik dan melindungi dari cuaca hari hujan. Tambahan lagi, ia sangat efektif untuk mengurangkan rasa panas atau haba di dalam rumah ketika cuaca panas.

Tingkap Jenis Awning/Top Hung

Selalunya tingkap sebegini biasa digunakan di bilik air atau tempat yang tinggi kerana ia senang untuk dibuka dan memberi pengudaraan yang bagus. Apa lagi yang membuatkan ia bagus adalah bentuknya. Bentuknya seperti atap yang membuatkan hujan dan debu susah untuk masuk dalam rumah.

Tingkap Glass Block

Tingkap jenis glass block ini, boleh dikatakan puratanya rendah kerana ia jarang dijumpai. Akan tetapi, glass block pernah kerap diterapkan dalam rumah di Malaysia suatu ketika dahulu. Tingkap ini berfungsi dengan pencahayaan semula jadi yang mampu menerangi ruangan dan pada yang sama, menjaga privasi rumah. Namun begitu, jika adanya frosted glass, semakin kurang penggunaan jenis tingkap glass block ini. Selain itu, tingkap jenis glass block ini juga sesuai dipasang berdekatan dengan pintu masuk dan bilik mandi kerana ia memberikan rasa seperti rumah yang mewah.

Konklusinya, banyak lagi jenis tingkap yang ada di Malaysia ini, yang anda boleh terapkan atau pasang di rumah anda. Cuma, ini adalah pilihan dan pendapat terbaik dari saya. Akhir kata, cari lah tingkap dengan kesesuaian diri masing-masing dan keselesaan anda. Ini kerana tingkap juga menilai bagaimana rumah anda.